EU har besluttet at afskaffe den såkaldte mindsteprisordning i fiskeriet fra 1. januar. Ifølge fiskerne kan dét betyde, at priserne bliver så lave, at de ikke længere kan leve af det. Formændene for fiskeriforeningerne i både Strandby, Skagen og Hirtshals fortæller, at de er dybt bekymrede for, om de små fiskere ikke kan overleve uden ordningen. - Især rødspætte-fiskerne risikerer at få et knæk på det her, siger Claus H. Pedersen, der er formand for Strandby Fiskeriforening, til P4 Nordjylland. Også Niels Kristian Nielsen, formand for Hirtshals-fiskerne, frygter for konsekvenserne: - Mindsteprisordningen har været fiskernes sikkerhedsnet. Nu risikerer vi, at fiskene bliver så billige, at det ikke længere er lønsomt at fiske efter dem, siger han til P4 Nordjylland.

Referat:
En ny EU-beslutning kan få store konsekvenser for danske fiskere.